CELEX: C2006/074/40
Language: et
Date: 2006-03-25 00:00:00
Title: Kohtuasi T-396/05:  2. novembril 2005.  aastal esitatud hagi — ARCHI.M.E.D. — E.S versus Komisjon

25.3.2006   
            
            
               ET
            
            
               Euroopa Liidu Teataja
            
            
               C 74/20
            
         2. novembril 2005. aastal esitatud hagi — ARCHI.M.E.D. — E.S versus Komisjon
   (Kohtuasi T-396/05)
   (2006/C 74/40)
   Kohtumenetluse keel: prantsuse
   Pooled
   
      Hageja: Architecture, Microclimat, Energies Douces — Europe et Sud SARL (ARCHI.M.E.D.-E.S) (Ganges, Prantsusmaa) (esindajad: advokaadid P.-P. van Gehuchten, J. Sambon, P. Reyniers)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada komisjoni 5. oktoobri 2005. aasta kirjas sisaldunud tasaarvestuse otsus, millest teavitati hagejat 10. oktoobril 2005.
            
         
               —
            
            
               tühistada 30. augusti 2005. aasta kirjades sisalduv tagastamisotsus ning 23. augusti 2005. aasta võlateade nr 3240705638, millest teavitati hagejat 2. septembril 2005.
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hageja on niisuguse lepingu BU 209-95 pool, mis sõlmiti komisjoniga energeetika, v.a tuumaenergeetika teadusuuringute ja tehnoloogiaarenduse eriprogrammi (1) raames korraldatud pakkumismenetluse tulemusena ning mille eesmärgiks on ühe Lyonis asuva hoone renoveerimise projekti teostamine, andes hoonele solaar- ja bioklimatoloogilise arhitektuuri. Pärast lepinguliste kohustuste täitmist saatis hageja 12. detsembril 2001 komisjonile projekti lõpparuande. Komisjon ei nõustunud selle aruandega ning saatis 5. juulil 2002 hagejale tagastamisotsuse, keeldudes heakskiitmast teatavaid kulusid, mis esitati nimetatud aruandes. Pooltevaheline kirjavahetus, läbiviidud koosolekud ega vahendaja sekkumine ei ole aidanud vaidlust rahumeelselt lahendada.
   30. augusti 2005. aasta tähitud kirjaga saatis komisjon hagejale tagastamisotsuse, mis järgnes 23. augusti 2005. aasta võlateatele. 5. oktoobri 2005. aasta kuupäeva kandva komisjoni teise tähitud kirjaga edastati hageja nõudele vastuväiteks vastastikuste nõuete — ühelt poolt lepingust tulenevad komisjoni nõuded hageja vastu ja teiselt poolt hageja nõuded komisjoni vastu, mis tulenevad ühest teisest lepingust — tasaarvestuse otsus. Neid otsuseid vaidlustatakse käesoleva hagiga.
   Hageja vaidlustab asjaomased otsused, toetudes kahele peamisele väitele.
   Esiteks väidab hageja, et vaidlustatud otsustega rikkus komisjon vastastikuste nõuete tasaarvestamise kohtuvälise lahendamise tingimust. Hageja on arvamusel, et selline tasaarvestus ei ole võimalik, kuna asjaomased nõuded alluvad kahele erinevale õiguskorrale. Hageja leiab, et hageja nõuded komisjoni vastu tulenevad ühenduse õigusest, samas kui komisjoni nõudeid hageja vastu reguleerib Prantsuse õigus. Lisaks väidab hageja, et komisjoni poolsel nõuete vastuväiteks esitatud tasaarvestamisel ei ole õiguslikku alust, kuna nõuded ei ole veel kindlad, mille kohta annavad tunnistust hageja mitmed vaidlustused selles osas ning vahekohtumenetlus, mis ei ole käesolevaks ajaks lõppenud.
   Teiseks leiab hageja, et tehtud tagastamisotsus tuleks tühistada põhjenduste puudumise tõttu. Ta väidab, et komisjon ei esitanud rahuldavaid seletusi eriti hageja tõstatatud argumentide kohta, mis käsitlevad nõudesumma arvutamise viisi.
   
      (1)  Programm kiideti heaks nõukogu 23. novembri 1994. aasta otsusega 94/806/EÜ (EÜT L 334, 22.12.1994, lk 87).